b'\n_START_ARTICLE_\nSpringen\n_START_PARAGRAPH_\nSpringen er et vanlig navn p\xc3\xa5 en vannkran. Man finner det ogs\xc3\xa5 igjen i uttrykket springvann.\n_START_SECTION_\nOm bord\n_START_PARAGRAPH_\nI maritim sammenheng er springen en st\xc3\xa5ltrosse med fast l\xc3\xb8kke, som legges langsmed skipssiden og festes enten helt foran eller akter. Den brukes n\xc3\xa5r skipet skal forlate kaien, ved at skipet f\xc3\xb8rst setter motorkraft i motsatt retning av den som skal til for \xc3\xa5 holde kurs mot \xc3\xa5pnere farvann. Springen er lagt slik at den ligger an langs skipets kurve og strammes. Kraften vil da dreie enten for- eller akterstavnen ut fra kaien. N\xc3\xa5r motoren da settes inn i fartsretningen, har skipet f\xc3\xa5tt en skr\xc3\xa5 kurs ut fra kaien, springen blir slakk, og kan tas ombord \xe2\x80\x93 og skipssiden blir sk\xc3\xa5nt for store malingavskrapninger._NEWLINE_Mange nyere skip bruker sidethrustere i stedet._NEWLINE_Springen er ogs\xc3\xa5 navnet p\xc3\xa5 b\xc3\xb8yningen av dekket p\xc3\xa5 et skip. Skip konstrueres slik at de er lavest midtskips og stiger mot begge stevner. Dersom et skip for eksempel har sterkt buet dekkslinje, heter det at skipet har kraftig spring.'